Εκκλησία Σαιν-Νικολά-ντε-Βερός (Σαιν-Ζερβαί-λε-Μπαιν)

Η Εκκλησία Σαιν-Νικολά-ντε-Βερός είναι Καθολική εκκλησία ευρισκόμενη στο Σαιν-Ζερβαί-λε-Μπαιν, στη Γαλλία. Τοποθεσία Η εκκλησία ευρίσκεται εντός του γαλλικού νομού της Άνω Σαβοΐας, στην κοινότητα του Σαιν-Ζερβαί-λε-Μπαιν. Ιστορία Η πρώτη αναφορά στην, αφιερωμένη στον Άγιο Νικόλαο, εκκλησία γίνεται το 1280, ωστόσο μπορεί να υποτεθεί πως η ημερομηνία ανέγερσής της είναι αρκετά παλαιότερη. Συσχετιζόταν με το Αββαείο της Κονταμίν-συρ-Αρβ. Ωστόσο, φαίνεται πως η εκκλησία δέχθηκε, κατά την διάρκεια του 11ου αιώνα, ένα λείψανο του Αγίου, πιο συγκεκριμένα ένα οστό από τον καρπό του, το οποίο και είναι τοποθετημένο εντός λειψανοθήκης υπό την μορφή χεριού, αποτελώντας λατρευτικό κέντρο του Αγίου στη Σαβοΐα. Ανεγερθείσα το 1725 χάρη στην οικονομική συνεισφορά των όσων είχαν μεταναστεύσει (πραματευτές, κτλ.), αντικατοπτρίζει την θρησκευτική θέρμη ολόκληρης της κοιλάδας κατά τις αρχές του 18ου αιώνα. Περιγραφή Η εκκλησία διαθέτει επί του θόλου της τοιχογραφία, χρονολογούμενη από τον 19ο αιώνα, η οποία έχει ως θέμα την αποθέωση του Αγίου Νικολάου, ενώ είναι φιλοτεχνημένη από καλλιτέχνες προερχόμενους από την Βαλσέζια, τους Τζουζέππε Αντόνιο και Λορέντζο Αβόντο Προστασία Η εκκλησία κατηγοριοποιήθηκε ως ιστορικό μνημείο το 2006. Παράλληλα, διαθέτει ορισμένα αντικείμενα τα οποία αποτελούν από μόνα τους αντικείμενο προστασίας: Εμπρόσθιο τμήμα Αγίας Τραπέζης του 17ου αιώνα, Πολυέλαιο του 18ου αιώνα, Ρετάμπλ της Αγίας Τράπεζας με δύο αγάλματα των Αγίου Ρόκκου και Αγίου Στεφάνου, το οποίο ευρισκόταν και εντός της παλαιότερης εκκλησίας, φιλοτεχνημένο από τον Ζακ Κλαιράν το 1698. Το τελευταίο στολίστηκε και επισκευάστηκε, ενώ διακοσμήθηκε με γλυπτά και επιχρυσώσεις από τον Τζουζέππε Αλμπερτίνι το 1771, Σειρά λατρευτικών αντικειμένων: άμφιο, φελόνιο, 2 δαλματικές, 3 μανίπουλα, 3 επιτραχήλια, πέπλο δισκοπότηρου του 17ου-18ου αιώνα, σαλιέρες και δίσκοι 1757, καθώς και θυμιατήρι του 1733, Υφαντός πίνακας ο οποίος αναπαριστά την Αγία Οικογένεια, Τέσσερις λειψανοθήκες, αποτελούμενες από σκαλιστό ξύλινο πλαίσιο, του 17ου αιώνα, Λειψανοθήκη-ιεροφυλάκιο του 18ου αιώνα, καθώς και ακόμη μία του Αγίου Λαυρεντίου του 1738, λειψανοθήκη των Αγίου Σεβαστιανού-Αντωνίου και Αγίου Νικολάου του 15ου αιώνα, Ιεροφυλάκιο του 1733, Δείτε επίσης Επισκοπή του Αννεσί • Εκκλησίες της Άνω Σαβοΐας Κατάλογος ιστορικών μνημείων της Άνω Σαβοΐας Σαβοϊκή μπαρόκ τέχνη Παραπομπές Εξωτερικός Σύνδεσμος Ενημερωτική σελίδα στην ιστοσελίδα www.festivalmontblanc.fr